पाएं अपने शहर की ताज़ा ख़बरें और फ्री ई-पेपरडाउनलोड करें
पश्चिम बंगाल में गतदिवस तृणमूल कांग्रेस कार्यकर्ताओं द्वारा भाजपा कार्यकर्ताओं पर कथित हमले के विरोध बुधवार को पार्टी के सभी 26 मंडलों पर पार्टी पदाधिकारियों और कार्यकर्ताओं ने कोविड गाइड लाइन का पालन करते हुए धरना प्रदर्शन किया। इस दौरान कार्यकर्ताओं ने पूर्व मुख्यमंत्री ममता बनर्जी के विरोध में नारेबाजी करते हुए केंद्र सरकार और बंगाल राज्यपाल से टीएमसी कार्यकर्ताओं के खिलाफ कार्रवाई की मांग की।
बंगाल में हो रही है लोकतंत्र की हत्याः भारतीय जनता पार्टी नगर मंडल गोहद द्वारा बुधवार को छेंकुर हनुमान मंदिर में 20 भाजपा कार्यकर्ताओं ने पश्चिम बंगाल में पार्टी कार्यकर्ताओं के साथ हुई हिंसा के विरोध में धरना दिया। इस दौरान पार्टी नेता ओमप्रकाश कुशवाह ने कहा कि बंगाल में जीत के बाद टीएमसी कार्यकर्ता गुंडागर्दी पर आमादा हो चुके हैं। उनके द्वारा भाजपा कार्यकर्ताओं और आम लोगों पर हमला किए जा रहे हैं। गतदिवस हुई हिंसा को देखते हुए स्पष्ट है कि बंगाल में लोकतंत्र की हत्या हो रही है।
इसके पीछे ममता बनर्जी का मौन समर्थन हैं। अब तक दस से अधिक भाजपा कार्यकर्ताओं की हत्या हो चुकी है। उनके घरों को जला दिया गया है। लेकिन ममता सरकार द्वारा एक भी की गिरफ्तारी अभी तक नहीं की गई है। इस दौरान पार्टी कार्यकर्ताओं ने बंगाल में हिंसा के दौरान मारे गए कार्यकर्ताओं को याद करते हुए श्रद्घांजलि दी। इस अवसर पर धर्मेंद्र गुर्जर, प्रमोद कामत, प्रदीप भारद्वाज, रिंकू भटेले, जुगलकिशोर सोनी, राजेश नागर, मीडिया प्रभारी सौरभ पांडे, विक्रम यादव, आशीष शर्मा, विवेक आदि मौजूद रहे।
पश्चिम बंगाल में जनता पर अत्याचार किया जा रहा
भाजपा मंडल दंदरौआ धाम के पदाधिकारियाें और कार्यकर्ताओं ने गांव में धरना देते हुए ममता बनर्जी के खिलाफ जमकर नारेबाजी की। इस दौरान मंडल अध्यक्ष राजवीर सिंह गुर्जर ने कहा कि पश्चिम बंगाल में जिस प्रकार से टीएमसी के कार्यकर्ताओं द्वारा लोकतंत्र की हत्या की जा रही है, जनता पर अत्याचार किया जा रहा है, वह अत्यंत दुःखदायी और निंदनीय है।
जनता ने अगर टीएमसी को जनादेश दिया है, तो उन्हें इसका सम्मान करना चाहिए। ममता बनर्जी यह भूल गई हैं कि अति किसी की नहीं चलती है। राजनीति में किसी का समय स्थाई नहीं होता है। केंद्र सरकार और बंगाल राज्यपाल को टीएमसी सरकार को बर्खास्त कर देना चाहिए। इस मौके पर नरेश सिंह भदौरिया, महामंत्री रामकुमार भदौरिया, देवेंद्र कौरव, सोनू भदौरिया, सुनील भदौरिया, सुनील दंडोतिया, ब्रह्मानंद शर्मा केशव दांतरे आदि मौजूद रहे।
भाजपा राष्ट्रवाद में विश्वास रखती है हिंसा में नहींः आर्य
मालनपुर| में धरना देते समय पूर्व मंत्री और भाजपा अनुसूचित जाति मोर्चा के राष्ट्रीय अध्यक्ष पूर्व मंत्री लाल सिंह आर्य ने कहा कि भाजपा राष्ट्रवाद में विश्वास रखती है हिंसा में नहीं, जबकि बंगाल में टीएमसी कार्यकर्ता जीत के बाद हिंसा पर आमादा हो चुके हैं। ममता बनर्जी अपनी नंदीग्राम हार से बौखला गई है। मैं उन्हें बता देना चाहता हूं आप स्वयं और अपने कार्यकर्ताओं को संभाल लो अन्यथा भारतीय जनता पार्टी को पश्चिम बंगाल की धरती पर उग्र आंदोलन की रचना तैयार करना पड़ेगी।
इस मौके पर पूर्व मंडी अध्यक्ष मेहताब सिंह गुर्जर, विष्णु सिंह गुर्जर, सत्यवान सिंह गुर्जर, कमल सिंह तोमर, सुरेंद्र गॉड, सरदार निंदरसिंह, रमेश तोमर, उदय सिंह कुशवाहा, फतेह सिंह कुशवाहा,अमित जैन, सोनम जैन आदि मौजूद रहे। इसी क्रम में मेहगांव मंडल में अध्यक्ष गजेंद्र सिंह भदौरिया के नेतृत्व में कार्यकर्ताओं ने धरना दिया। इस मौके पर राज्यमंत्री ओपीएस भदौरिया, पूर्व विधायक चौधरी मुकेश चतुर्वेदी, केपी सिंह भदौरिया, देवेंद्र सिंह नरवरिया, मेहताब सिंह आदि मौजूद रहे। वहीं दूसरी ओर लहार नगर में भी पश्चिम बंगाल में हुई हिंसा के विरोध में भाजपा कार्यकर्ताओं ने धरना देते हुए केंद्र सरकार से टीएमसी सरकार को बर्खास्त करने की मांग की।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva awa_Deva hin_Deva hin_Deva hin_Deva hin_Deva hin_Deva hin_Deva awa_Deva zho_Hant eng_Latn